CELEX: 22008D0062
Language: mt
Date: 2008-06-06 00:00:00
Title: Deċiżjoni tal-Kumitat Konġunt taż-ŻEE Nru 62/2008 tas- 6 ta’ Ġunju 2008 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE

25.9.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 257/23
               
            DEĊIŻJONI TAL-KUMITAT KONĠUNT TAŻ-ŻEE
      Nru 62/2008
      tas-6 ta’ Ġunju 2008
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 46/2008 tal-25 ta’ April 2008 (1).
               
            
                  (2)
               
               
                  Id-Direttiva tal-Kummissjoni 2006/141/KE tat-22 ta’ Diċembru 2006 dwar formuli tat-trabi u formuli tal-prosegwiment u li temenda d-Direttiva 1999/21/KE (2) għandha tkun integrata fil-Ftehim.
               
            
                  (3)
               
               
                  Id-Direttiva 2006/141/KE tħassar id-Direttiva tal-Kummissjoni 91/321/KEE (3) li hi inkorporata mal-Ftehim u li konsegwentement għandha titħassar skond il-Ftehim.
               
            
                  (4)
               
               
                  Din id-Deċiżjoni m’għandhiex tapplika għal-Liechtenstein,
               
            IDDEĊIEDA DAN LI ĠEJ:
      Artikolu 1
      Il-Kapitolu XII ta’ l-Anness II għall-Ftehim se jiġi emedat kif ġej:
      
                  (1)
               
               
                  It-test ta’ punt 54a (id-Direttiva tal-Kummissjoni 91/321/KEE) għandu jitħassar.
               
            
                  (2)
               
               
                  L-inċiż li ġej għandu jiżdied mal-punt 54w (id-Direttiva tal-Kummissjoni 1999/21/KE):
                  
                              “—
                           
                           
                              
                                 32006 L 0141: Id-Direttiva tal-Kummissjoni 2006/141/KE tat-22 ta’ Diċembru 2006 (ĠU L 401, 30.12.2006, p. 1).”
                           
                        
            
                  (3)
               
               
                  Dan li ġej għandu jiddaħħal wara l-punt 54zzzu (ir-Regolament (KE) Nru 1925/2006 tal-Parlament Ewropew u tal-Kunsill):
                  
                              “54zzzv.
                           
                           
                              
                                 32006 L 0141: Id-Direttiva tal-Kummissjoni 2006/141/KE tat-22 ta’ Diċembru 2006 dwar formuli tat-trabi u formuli tal-prosegwiment u li temenda d-Direttiva 1999/21/KE (ĠU L 401, 30.12.2006, p. 1).
                              Id-dispożizzjonijiet tad-Direttiva għandhom, għall-finijiet ta’ dan il-Ftehim, jinqraw bl-addattamenti li ġejjin:
                              
                                          (a)
                                       
                                       
                                          Fl-Artikolu 11, l-inċiżi li ġejjin għandhom jiġu miżjuda:
                                          
                                                      —
                                                   
                                                   
                                                      
                                                         bl-Iżlandiż: ‘Ungbarnablanda’ u ‘Stoðblanda’,
                                                   
                                                
                                                      —
                                                   
                                                   
                                                      
                                                         bin-Norveġiż: ‘morsmelkerstatning’ u ‘tilskuddsblanding’.
                                                   
                                                
                                    
                                          (b)
                                       
                                       
                                          Fl-Artikolu 12, l-inċiżi li ġejjin għandhom jiġu miżjuda:
                                          
                                                      —
                                                   
                                                   
                                                      
                                                         bl-Iżlandiż: ‘Ungbarnamjólk’ u ‘Mjólkurstoðblanda’,
                                                   
                                                
                                                      —
                                                   
                                                   
                                                      
                                                         bin-Norveġiż: ‘morsmelkerstatning basert på kumelk’ u ‘tilskuddsblanding basert på kumelk’.”
                                                   
                                                
                                    
                        
            Artikolu 2
      It-testi tad-Direttiva 2006/141/KE fil-lingwa Iżlandiża u dik Norveġiża, li għandhom jiġu ppubblikati fis-Suppliment taż-ŻEE tal-Ġurnal Uffiċjali ta’ l-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fis-7 ta’ Ġunju 2008, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni ŻEE u fis-Suppliment ŻEE tal-Ġurnal Uffiċjali ta’ l-Unjoni Ewropea.
      
         Magħmula fi Brussell, 6 ta’ Ġunju 2008.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 223, 21.8.2008, p. 40.
      
         (2)  ĠU L 401, 30.12.2006, p. 1.
      
         (3)  ĠU L 175, 4.7.1991, p. 35.
      
         (*)  M’huma indikati l-ebda rekwiżiti kostituzzjonali.